Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
3 พ.ย. 2558

เคาะกลยุทธ์ลงทุนบ่าย 
สรุปภาวะตลาดเช้า 
– SET Index ปรับบวก 1.91 จุด (0.14%) ปิดภาคเช้าที่ 1,415.25 จุด ด้วยมูลค่าการซื้อขาย 18,666.12 ลบ. 
– Most Positive Impact: ADVANC (+0.62 จุด) U (+0.59 จุด) INTUCH (+0.33 จุด)
– Most Negative Impact: KBANK (-0.37 จุด) PTTGC (-0.35 จุด) TRUE (-0.25 จุด)
จุดสังเกต: มูลค่าการซื้อขายวันนี้ 1.86 หมื่นล้านบาท มากกว่าภาคเช้าวานนี้ที่มีเข้ามา 1.3 หมื่นล้านบาท ในขณะที่ดัชนียังประคองตัวได้ในแดนบวก สะท้อนว่าแรงขายทำกำไรช่วงเช้ายังไม่ได้หนักหน่วง และมีแรงซื้อคอยรับตลอด จึงต้องจับตาว่าจะเกิดเหตุการณ์ไล่ซื้อในช่วงบ่ายเหมือนดั่งเช่นเมื่อวานหรือไม่
แนวโน้มตลาด
“ยังไม่เห็นสัญญาณลบร้ายแรง แต่ต้องระวังการลงทดสอบ 1,412 จุด หากหลุดจากระดับนี้ ดัชนีอาจไหลลงยาว”  
– 3 กลุ่มที่ดันตลาดขึ้นมาเมื่อวานนี้อย่าง ปิโตรคมี พลังงาน ธนาคารฯ วันนี้ถูกขายทำกำไรและปรับลงเล็กน้อย คาดว่าแรงขายบางส่วนน่าจะมาจากพอร์ตโบรกเกอร์ที่ยังเหลือยอดซื้อสะสมในช่วงครึ่งเดือนที่ผ่านมากว่า 1 หมื่นล้านบาท โดยแรงขายทำกำไรที่เกิดขึ้น ยังไม่เห็นสัญญาณลบที่รุนแรง (อาจเป็นแค่การขายทำกำไรระยะสั้น และมีโอกาสที่จะซื้อกลับพร้อมไล่ราคาอีกครั้ง) 
– มองจังหวะตลาดยังดูไม่น่าห่วงมากนัก ตลาดอยู่ในช่วงพักตัวหลังจากที่วานนี้ขึ้นแรงเกินความคาดหมาย โดยตลาดยังขาดปัจจัยี่ชัดเจนสนับสนุน ขณะที่ยังต้องระวังแรงกดดันจากการประกาศผลประกอบการ ที่ส่วนใหญ่ทำ Preview ออกมาแล้วจะค่อนข้างแย่ จึงทำให้ภาคบ่ายดัชนีมีโอกาสที่จะซึมอ่อนตัวตามแรงขายทำกำไร ทั้งนี้หากช่วงบ่ายยังประคองตัวไม่ต่ำกว่า 1,412 จุด คาดว่าดัชนีจะพักตัวไม่นาน 1-2 วันนี้ก็น่าจะดีดขึ้นเพื่อไปทดสอบ 1,425 จุดได้ แต่ถ้าหากดัชนีเกิดลงต่ำกว่า 1,412 จุด คาดว่า SET จะไหลลงปื๊ดๆ จนอาจต่ำกว่า 1,408 จุด 
– สัญญาณเชิงลบที่ต้องระมัดระวังคือ S50Z15 กลับไปซื้อขายเหนือ SET50 Index อีกครั้ง ซึ่งที่ผ่านมาระดับ Basis ที่เป็น Premium มักจะตามมาด้วยการปรับลดลงของดัชนีเกือบทุกครั้ง  
ประเด็นจับตา/ติดตาม: 
 (+/-) ปัจจัยในประเทศที่ต้องติดตาม : 4 พ.ย. การประชุม กนง. คาดคงดอกเบี้ยไว้ที่ 1.5% 5 พ.ย. ดัชนีความเชื่อมั่นผู้บริโภคเดือน ต.ค.  
 (+/-) ปัจจัยต่างประเทศที่ต้องติดตาม : 4 พ.ย. การจ้างงานภาคเอกชนของสหรัฐ ตลาดมองไว้ที่เพิ่มขึ้น 1.73 แสนตำแหน่ง และการรายงาน PMI นอกภาคการผลิตของสหรัฐ ตลาดคาดไว้ที่ 56.5 จุด 6 พ.ย. การรายงานการจ้างงานนอกภาคเกษตรของสหรัฐตลาดคาดไว้ว่าจะเพิ่มขึ้น 1.77 แสนตำแหน่ง และอัตราการว่างที่ 5.1%  
หุ้นแนะนำ : BBL ระดับ Valuation ถูกจนน่าสนใจ PER ต่ำกว่า 10 เท่า PBV ต่ำกว่า 1 เท่า คาดหวังปันผลได้เกือบ 3.8% มอง Downside จำกัด // CK ได้ประโยชน์โดยตรงจากการเร่งดำเนินการการลงทุนโครงสร้างพื้นฐานขนาดใหญ่ของรัฐ
หุ้นเก็งกำไรระยะสั้น: CCN มองเป้าหมายไว้ที่ 3.20 บาท ตัดขาดทุน 2.80 บาท 
Investment Theme :  